કાંદીવલી પોલીસ સ્ટેશનના ઈન્સ્પેક્ટર સુધીર દલવીએ ‘અભિયાન’ને કહ્યું કે, ‘અમે કેસની હકીકત સુધી પહોંચવાની કોશિશ કરી રહ્યા છીએ. આ કેસમાં કોઈ એક ગુનેગાર ન હોઈ ઘણા લોકો સામેલ હોઈ શકે છે. બંન્નેની હત્યા કરવા માટે, તેમની લાશને બોક્સમાં પેક કરવા માટે, ઘણા લોકોની જરૂર પડી હશે. વળી વેરહાઉસના તદ્દન સાંકડા રસ્તે ટેમ્પો જઈ શકે તેમ નથી. એટલે આ બોક્સ ઉપાડીને ટેમ્પોમાં મૂકવા માટે અનેક લોકોની મદદ લેવી પડી હશે. બીજી બાબત એ છે કે, હત્યા ગમે તેણે કરી હોય, તેની પાછળનું કારણ જ્યાં સુધી જણાય ત્યાં સુધી તપાસ ચાલુ જ રહેશે.’